text: Størsta ukrainska dronuálop síðan kríggið byrjaði
text: #000001
text: Seks flogfør vórðu oyðiløgd. Russland lovar hevnd
text: #000002
text: Ukraina framdi eitt dronuálop í seks ymiskum økjum í Russlandi seint í gjárkvøldið og í nátt, sambært russisku verjuni.
text: #000004
text: Sambært tíðindastovuni AP, so varð millum annað lopið á ein hernaðarflogvøll í Pskov-økinum í Vesturrusslandi, bert 30 kilometrar frá estiska markinum. Russiski býurin Pskov liggur 800 kilometrar frá ukrainska markinum.
text: #000005
text: Fýra russisk hernaðarflutningsflogfør av slagnum ll-76 vórðu rakt, sum kosta umleið 340 milliónir krónur hvørt. Eisini eru óváttaði tíðindini, at tvey flogfør afturat fingu skaða.
text: #000006
text: Ukrainskir myndugleikar plaga ikki at taka ábyrgd fyri álop á russiskari jørð, og stjórnin hevur heldur ikki hesa ferð sagt nakað um hesi álopini.
text: #000008
text: Russar framdu eisini álop í nátt. Ukrainski høvuðsstaðurin, Kyiv, var undir álopi, og sambært ukrainsku myndugleikum, so vóru 20 dronur skotnar niður. Tvey fólk doyðu, tá tey blivu rakt av vraklutum.
text: #000009
text: Russland lovar hevnd fyri ukrainsku dronuálopiniRussiska uttanríkisráðið sigur í dag, at ukrainsku dronuálopini á russiskari jørð fara ikki at verða gloymd, og at Ukraina kann vænta sær afturløning fyri hesi álop.
text: #000010
text: Maria Zakharova, talskvinna fyri russiska uttanríkisráðið, sigur í tíðindafundi í dag, at tílíkar dronur, sum vóru nýttar í Pskov, ikki hava megnað at flogið so langt uttan upplýsingar og hjálp frá londum í vestara heiminum.
text: #000011
text: Serfrøðingar meta hinvegin, at dronurnar ikki eru sendar úr Ukraina, men eru sendar úr Russlandi, og tí meta serfrøðingarnir, at hetta hevur tikið russisku myndugleikarnar av bóli, hvussu tað hevur borið til hjá ukrainskum serdeildum at ferðast langt inn í Russland, uttan at verða sæddir.
text: #000012
text: ❗️ #Pskov. Emergency services report that four Il-76 aircraft were damaged after a drone attack on a military airfield. At least 20 drones were involved in the attack on Pskov, Russian media reported.Local residents publish footage of the situation in the city. /aKVgAkuQDy
text: #000013
text: Samrøða: Nýggju tilmælini fara ikki at dýrka jarðhita
text: #000014